     เมื่อวันอาทิตย์ที่ผ่านมามีโอกาศได้ไปลองทานอาหารที่ The Square Restaurant ห้องอาหารของโรงแรม Novotel Bangkok Platinum

     Theme ประจำเดือนธันวาคม "SEAFOOD BBQ FESTIVAL (WEEKEND BRUNCH)" ราคาจะอยู่ที่ 
      Free Flow of Juices 849++บาท/ท่าน (ราคารวม VAT+SC จะเท่ากับ 1,000 บาท) และ 
      Free Flow of Beer and Wine 1,349++บาท/ท่าน (ราคารวม VAT+SC จะเท่ากับ 1,588 บาท)

Novotel Bangkok Platinum อยู่ติดกับ Platinum Fashion Mall และประตูน้ำ เรามาจาก BTS ชิดลมแล้วเดินทะลุ Central World โรงแรมจะอยู่ตรงแยกประตูน้ำ ห่างจาก Central World 200 เมตรเอง เดินเข้ามาถีงก็กดลิฟท์ขึ้นมาที่ชั้น 6 ห้องอาหาร The Square Restaurant  จะอยู่ทางซ้ายมือ ส่วนทางขวามือจะเป็น Platinum Lounge 

บรรยากาศห้องอาหารเพดานสูง โปรงสบาย บริเวณกว้างขวาง เว้นช่องไฟระหว่างโต๊ะได้พอดี รู้สึกไม่แออัด การจัดวางไลน์อาหารจะอยู่มุมขวาทั้งหมด 

     เริ่มที่ไลน์อาหาร Chinese Food ก็จะมีเป็ดย่าง หมูแดง หมูกรอบ ที่ขึ้นชื่อของห้องอาหาร รวมถึงติ๋มซำจำพวกขนมจีบ ซาลาเปา ซี่โครงหมูอบเต้าซี่ค่ะ 
ถัดจากไลน์อาหารจีนจะเป็น Grilled Station มีให้เลือกทั้ง Beef Pork Chicken Fish Salmon Prawn แลเตาข้าง ๆ ไลน์ของ Spaghetti
อีกมุมเป็นส่วนของ Bread Zone มีขนมปังหลายแบบให้เลือกรวมถึง Pizza อบสดใหม่ ติดกันมี Lamp ซี่โครงแกะ

    ตรงกลางมีเคาท์เตอร์มุมแรก Cheese Zone แครกเกอร์ ชีสนานาชนิดและ Pama Ham ทานคู่กับเมลอน ไลน์ติด ๆ กัน Sushi และ Sashimi ชูชิหน้าไข่หวาน หน้ากุ้ง หน้าปูอัด Sashimi แซลมอน ทูน่า ปูอัด หนวดปลาหมึกยักษ์ 
อีกข้างไลน์ของ Cold Cut แบบต่าง ๆ ด้านหลังเป็น Salad ฺBar โซนใหม่ใหญ่นัก สุดท้ายเป็นอาหารไทยสำเร็จจัดใส่ภาชนะเล็ก ๆ สะดวกในการหยิบ
แต่ก่อนจะถึงไลน์ของของหวานยังไมีไฮไลท์สำหรับอยู่ที่ SEAFOOD นั่นเองไลน์นี้แอบอยู่ลึกสุดเลยเกือบพลาดแล้ว โซนของ Seafood จะอยู่เลยจากส่วนของ Fondue มานะคะ ประกอบไปด้วย หอยนางรม หอยแมลงภู่นิวซีแลนด์ กุ้ง และปูอลาสก้า ก้า ก้า ก้า ก้า แน่นอนว่ามาเร็วหมดเร็ว แต่มีเติมตลอดค่ะ

มาถึงไลน์ของ Dessert โซนของหวานเป็นโซนแรกที่จะเจอเลยแหละ ตอนเดินเข้ามาในห้องอาหารค่ะ
ด้านหน้าโซนของ International Dessert เค้กหลากหลายชนิด Cheese Cake, Chocolate Mousse, Tiramisu, Brownie, Red Velvet ค่ะ
ส่วน Icecream อยู่ในมุมเล็ก ๆ ของเคาท์เตอร์ติดกับอาหารไทย ไอศกรีมประจำวันนี้มี 2 รสชาติ Vanilla และ Strawberry มีท็อปปิ้งให้เลือก 2 แบบ 3 ซอส Almond Sliced, Raisin และ Chocolate Sauce, Caramel Sauce, Strawberry Sauce
Dessert ยังไม่หมดนะคะยังมีอีกโซน ด้านหลังสุดมี Fondue, Roti, Swedish Pancake, Fresh Fruit รวมถึงขนมหวานไทย 2 อย่างกล้วยบวดชี และขนมหม้อแกง

รสชาติ : 
     เริ่มทานที่อาหารสุขภาพ "Sashimi" แซลมอน,ทูน่า,หนวดปลาหมึกยักษ์ Sashimi สดมากค่ะ มีส้มตำด้วย "ส้มตำ" รสชาติกลาง ๆ เป็นรสชาติที่เราไม่ชอบหวานไปนะด้านบนเป็นไก่ทอดกรอบไม่อบน้ำมัน ต่อด้วย "เป็ดย่างและหมูแดง" เป็นย่างนุ่ม กลิ่นหอม ส่วนตัวยังชอบของ MK มากกว่า หมูแดงเฉย ๆ 

      ต่อด้วยติ่มซำนิดหน่อย "ขนมจีบกุ้ง" ลูกโต ๆ เนื้อแน่น "หอยจ้อ" ทอดมาไม่แห้ง "ซี่โครงหมูเต้าซี่" เนื้อติดซี่โครงนุ่มมาก กลิ่นหอมเครื่องเทศ เมนูแนะนำจากคุณปุยคือ "หมูกรอบ" อันเลื่องชื่อของห้องอาหาร รสชาติอร่อยสมคำล่ำลือ หมูกร๊อบกรอบ หอมกลิ่นย่างอ่อน ๆ แทรกมันนุ่ม ๆ 

     ตามด้วย "พิซซ่าไส้กรอกหมู" แป้งพิซซ่าบางกรอบ ชีสเยอะ อบใหม่ร้อน ๆ เติมไม่ขาดอร่อยค่ะ เดินไปที่ครัวร้อนสั่ง "Carbonara" เชฟผัดให้ใหม่ร้อน ๆ แต่บังเอิ๊นนน มีลูกค้าอีกคนมาสั่งเหมือนกันเลย เชฟเลยแบ่งกะทะที่ผัดของชั้นให้ผช. คนนั้นไป คาโบนาร่าเลยเหลือขนาดจุ๋มจิ๋มมาก รสชาติคาโบนาร่าตัวซอสยังไม่เข้มข้น เหมือนเชฟจะลืมโรยชีสมาด้วย เส้นสปาเก็ตตี้เหนียวนุ่มกำลังดีนะ

     ถัดมาเตาข้าง ๆ ไลน์ของ Grilled Station "Grilled Salmon" และ "Grilled Mantis Shrimp" แซลมอนย่างและกั้งย่าง วัตถุดิบสดใหม่ไม่เหม็นคาว เมนุสำคัญที่ขาดไม่ได้ "ปูอลาสก้า" เกือบมาตักไม่ทัน มาเร็วเคลมเร็วจริง ๆ เมนูนี้ เนื้อปูสดมาก ขาใหญ่ เราทานแบบไม่ได้ทานคู่กับน้ำจิ้ม เห็นเพื่อน ๆ บอกน้ำจิ้มเค็มไปหน่อยต้องบีบมะนาวเพิ่ม

     ปิดท้ายด้วยของหวาน "Swedish Pancake with Vanilla Icecream" แพนเค้กนุ่มมั๊กมาก แต่แอบจืดต้องทานคู่กับซอสให้รสชาติพอดี เราโรยหน้าด้วยอัลมอนด์สไลด์หอม ๆ เมนูนี้ผ่านแต่แต่งดูรก ๆ ด้วยความโลภ 5555 

     ตามด้วยขนมหวานอีกนิดหน่อย "Brownie" ชิ้นที่วางอยู่ข้าง ๆ พีชนะ บราวนี่อร่อยมากกกกกกกก ช็อคโกแลตเข้มข้น แอบติดหวานไปนิด แต่เนื้อเหนียวนุ่มให้อภัยความหวานได้ ทานคู่กับพีชเข้ากันดี๊ดี "Blueberry Cheese Cake" บลูเบอร์รี่ชีสเค้กที่นี่ไม่ผ่านอย่างแรง ทานไปแล้วไม่รู้ว่าเป็นชีสเค้กแน่เหรอ รู้แป๊งแป้ง แอบราดบลูเบอร์รี่ซอสมาเพิ่ม ถัดมา "Strawberry Cake" ชิ้นนี้ยังรู้สึกเฉย ๆ ชิ้นถัดมาที่มีกล้วยวางอยู่ด้านบน "Banana Chocolate Cake" เนื้อสัมผัสเหมือนครีมหรือซอสช็อคโกแลต อร่อยใช้ได้ กล้วยหอมไปได้ดีกับช็อคโกแลตอยู่แล้วไม่พลาด สุดท้ายชิ้นด้านหน้าสุด "Strawberry Mousse Cake" มูสสตอเบอร์รี่แสนอร่อย เนื้อมูสนุ่มเปรี้ยวหวานกำลังดี หอมสตอเบอร์รี่

     อย่างสุดท้ายกลับมาที่ไอศกรีมอีกครั้ง "Icecream Vanilla with Fresh Fruit" ไอศกรีมวนิลากับผลไม้ราดด้วยช็อคโกแลตฟองดู ตัวไอศกรีมธรรมดาน่าจะวอลล์นี่แหละ 

สรุป ความรู้สึกโดยรวมรสชาติอร่อยและประทับใจค่ะ